  Туспуктэм: София Хохрякова Майя Бывальцева 2023-тӥ арын 1-тӥ толшорысен 28-тӥ южтолэзёзь Удмуртиын коронавирусэн черлан 11,5 сюрс пала учыръёс пусъемын. Кылем арысь та вакытэн ик ӵошатыса, со тямыс поллы ӧжытгес, миым 83,7 сюрслэсь трос чералмъёс шараямын вал. Со сярысь элькун кивалтэтлэн тӧроезлэн воштӥсез Эльвира Пинчук Телеграм-канал ивортӥз. Висён нокытчы ӧз кошкы, соин ик кӧс кызон, лул шуг луон (одышка) дыръя, мӧля пушкын кер-кор кылӥське но зӥбе ке, соку ик эмчи доры вазиськоно. Роспотребнадзорлэн элькунъя управлениез ивортэмъя, 28-тӥ южтолэзе Удмуртиын 125 адямилэсь коронаирус инфекциез шараязы. Черламъёс пӧлын 14 аресозь вить пиналъёс но 65 арессэ ортчем 40 арлыдоос. Висён учыръёс 17 муниципал кылдытэтъёсын пусъемын, со пӧлын Ижкарын – 56. Коронавирусэн секыт висёнлэсь утиськон понна прививка пуктыны кулэ. Тодэ вайытом, Глазкарысь ёроскуспо эмъюртын сэро (сосудистой) центр усьтозы. Али сое интыяны висъетъёсты тупатъяны кутскизы. Тегъёс: Тазалык коронавирус Удмуртия  